《蔬食示舍弟禹圭并嘉佑》
宋代·王禹偁

吾为士大夫，汝为隶子弟。
身未列官常，庶人亦何异。
无故不食珍，礼文明所记。
况非膏粱家，左宦乏赀费。
商山水复旱，谷价方腾贵。
更恐到前春，藜藿亦不继。
吾闻柳公绰，近代居贵位。
每逢水旱年，所食唯一器。
丰稔即加笾，列鼎又何愧。
且吾官冗散，适为时所弃。
汝家本寒贱，自昔无生计。
菜茹各须甘，努力度凶岁。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。